laion/Wikipedia-Exotic huggingface dataset:
קסנתלזמה

קסנתלזמה (Xanthelasma)‏ או "כתמת העפעף" (בלטינית: xanthelasma palpebrarum) היא הפרעה עורית המתאפיינת במשקעים צהבהבים-כתמתמים של כולסטרול מתחת לעור, בדרך כלל על העפעפיים או בקרבתן, לרוב בזווית האפית העליונה. על אף שאינם מזיקים או מכאיבים, גושים קטנים אלה יכולים להוות פגם אסתטי ואפשר להסירם. במקרים מסוימים הם תורשתיים ואז לא תמיד מתלווים ברמה גבוהה של כולסטרול. במקרים שבהם אין היסטוריה משפחתית של קסנתלזמה, הפרעה זו יכולה להצביע על קיום רמה גבוהה של כולסטרול ולהיות בקורלציה עם סיכון של מחלה אתרומטוטית (אתרוסקלרוזיס). המונח בא מהמילים היווניות "קסנתוס" ξανθος שמשמעותה "צהוב" ו"אלזמה" έλασμα, שמובנה "לוחית". כמחצית המקרים מתלווה ברמות גבוהות של שומנים (ליפידים) בדם. חלקם מופיע על רקע הרכב משובש של הרכב או מבנה הליפופרוטאינים, למשל: רמה נמוכה של ליפופרוטאין בעל צפיפות גבוה HDL הקסנתלזמה מופיעה תכופות אצל הלוקים מהיפרליפידמיה סוג II (לפי הסיווג של פרדריקסון) - (במיוחד סוג IIא - הכולל היפרכולסטרולמיה משפחתית) ולפעמים ב סוג IV של היפרליפידמיה או דיסליפידמיה המתאפיין בהיפרטריגליצרידמיה ניתן להסיר קסנתלזמה בעזרת: א. פילינג עם חומצה טריכלוראצטית 30-50% ואף 70% ב. ניתוח ג, טיפול בקרני לייזר ד. קריותרפיה. הטיפול עלול לפעמים להשאיר צלקות או שינויים פיגמנטיים. תופעות לוואי אלה אינן שכיחות אחרי הסרה בעזרת החומצה טריכלורואצטית. קסנתלזמה שטוחה Xanthelasma planum קסנתלזמה טוברלית הירפכולסטרולמיה משפחתית שחמת ביליארית ראשונית מנופאוזה סוכרת קסנתומטוזיס - ה"קסנתומות" הן משקעים דומים של כולסטרול באזורים אחרים של העור או מסביב לגידים. Lang, Gerhard K Ophthalmology Thieme. Stuttgart. 2000. Bergman R. Xanthelasma palpebrarum and risk of atherosclerosis. Int J Dermatol. 1998 May;37(5):343-5. PMID 9620478 Noël B. Premature atherosclerosis in patients with xanthelasma. J Eur Acad Dermatol Venereol. 2007 Oct;21(9):1244-8. PMID 17894713 Nahas TR, Marques JC, Nicoletti A, Cunha M, Nishiwaki-Dantas MC, Filho JV.: Treatment of eyelid xanthelasma with 70% trichloroacetic acid., Ophthal Plast Reconstr Surg. 2009 Jul-Aug;25(4):280-3. מדיה וקבצים בנושא קסנתלזמה בוויקישיתוף קסנתומה וקנסתלזמה באתר "מדליין פלוס" של המכונים הלאומיים לבריאות של ארצות הברית באתר א-מדיסין - באנגלית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מריו בולאטי

מריו אריאל בולאטי (בספרדית: Mario Ariel Bolatti; נולד ב-17 בפברואר 1985 בלה פארה שבקורדובה) הוא כדורגלן ארגנטינאי המשחק בעמדת הקשר המרכזי. ניחן במיוחד ביכולותיו במשחק ההגנה, במסירות ובבעיטות מטווחים ארוכים. בולאטי החל את הקריירה שלו במחלקת הנוער של בלגראנו, וקודם לקבוצה הבוגרת של המועדון ב-2003. ב-2006 הוא סייע לקבוצה לעלות לליגת העל הארגנטינאית, אך כעבור שנה אחת בלבד ירד עמה לליגת המשנה. בעקבות כך החליט בולאטי לעזוב את המועדון, לאחר שערך במדיו 86 הופעות. ביולי 2007 חתם בולאטי בקבוצת פורטו הפורטוגלית על חוזה לארבע שנים, לאחר שכישרונו משך את עיני הקבוצה. בעונת 2007/2008 היה בולאטי שותף לזכיית הקבוצה באליפות ליגת העל הפורטוגלית לאחר שהשתתף ב-15 משחקים, ובנוסף שיחק פעמיים במסגרת ליגת האלופות. מאחר ששאף לקבל דקות משחק רבות יותר, הושאל בראשית 2009 בחזרה לארגנטינה, אל קבוצת הורקאן. באליפות הקלאוסורה ב-2009 היה בולאטי לאחד משחקני המפתח של הורקאן, שהציגה סגנון משחק התקפי ונאבקה על הזכייה באליפות הליגה הארגנטינאית, עד שהפסידה לוולס סארספילד במחזור האחרון של העונה. בעקבות יכולתו המרשימה זכה בתואר השחקן המצטיין של העונה בארגנטינה מטעם המגזין "Olé". בינואר 2010 עבר בולאטי לפיורנטינה האיטלקית. בולאטי ערך את הופעת הבכורה שלו בנבחרת ארגנטינה במשחק מול רוסיה באוגוסט 2009, תחת המאמן דייגו מראדונה. במחזור האחרון של מוקדמות מונדיאל 2010, באוקטובר אותה שנה מול אורוגוואי, הבקיע את שער הניצחון ל-0-1 של נבחרתו, שבעקבותיו העפילה הנבחרת לטורניר המונדיאל. הוא נכלל בסגל הנבחרת גם למונדיאל עצמו. מריו בולאטי, באתר Transfermarkt מריו בולאטי, באתר Soccerway מריו בולאטי, באתר National Football Teams מריו בולאטי, באתר FootballDatabase.eu סטטיסטיקות באתר Futbolista FIFA, Mario BOLATTI UEFA, "Porto add Bolatti and Aguiar", 3.07.2007
יחזקאל קרתי

יחזקאל קרתי (29 בדצמבר 1923 – 23 בינואר 2004) היה ניצב במשטרת ישראל. קרתי נולד בירושלים ליעקב ושרה קרצ'בסקי. בילדותו עברה המשפחה למצרים בעקבות עבודת אביו ושם למד בבית ספר יסודי. בשובם לירושלים למד בבית הספר "תחכמוני" ובתיכון "אליאנס", השלים בגרות במסגרת אוניברסיטת לונדון ולמד לימודי מסחר. כשנה עבד במשרד האפוטרופוס הכללי של ממשלת המנדט וב-1941 עבר לתל אביב והחל ללמוד משפטים ולעבוד במשרד עורכי דין. בשנת 1948 הוסמך לעריכת דין. בשנים אלו היה חבר ארגון "ההגנה" ובשנת 1947 הוצב כשומר בגבול יפו. עם הקמת מדינת ישראל התנדב לשרת במשטרה ושירת כמפקד תחנת בית ליד בדרגת מפקח משנה. כעבור מספר חודשים התמנה למפקד נפת השרון ולאחר כשנה עבר לשרת במטה הארצי. היה יועץ משפטי למטה הארצי, שירת בתחום חקירות ותביעות ועסק בתיאום בין המשטרה לבין המערכת המשפטית האזרחית. בשנת 1960 מונה לממלא מקום ראש המחלקה הפלילית. שימש מפקד מחלקת המודיעין ועוזר ראש מחלקת חקירות במטה הארצי, היה ראש נציגות האינטרפול בישראל וראש המחלקה לתפקידים מיוחדים. בעקבות ארגון מחדש של המטה הארצי ב-1966, מונה לעוזר ראש מחלקת חקירות, שאיחדה לתוכה את המחלקה לחקירות כלכליות, המחלקה לחקירות פליליות, חקירות הקשורות לאינטרפול ופיקוח על חקירות במחוזות השונים. שימש נשיא בית הדין המשמעתי של המשטרה, ב-1978 הועלה לדרגת ניצב. בתפקידו האחרון היה ראש אגף החקירות והתמנה לממלא מקום המפקח הכללי. בתום 37 שנות שירות במשטרה פרש בסוף שנת 1985 לגמלאות, והחל לעסוק בעריכת דין בתל אביב ובירושלים. כעורך דין הגיש תביעה בסך 100 מיליון שקל כנגד ארבעת הבנקים הגדולים בשם שישה אנשים וגופים, שהפקידו את כספם בפיקדון ריבית יומי בשנת 1983. כאשר ארבעת הבנקים תיאמו את גובה שיעורי הריבית, בניגוד לחוק ההגבלים העסקיים. מונה כחבר בוועדות ציבוריות שונות: ועדת ראש הממשלה לנוער במצוקה וועדות בנושאי זנות ושעבוד נשים. נפטר בשנת 2004 ונקבר בחלקת המשטרה בהר הרצל. יחזקאל קרתי באתר אלבום המשפחות של ראשון לציון נעמי לויצקי, קרתי - מה הם רוצים ממנו, כותרת ראשית, 12 בספטמבר 1984 אבי דוידוביץ, האם פיטוריו של המפכ"ל הרצל שפיר היו סבירים ומוצדקים? (באתר "על חברה ומדינה - עבריינות ואכיפת החוק", 9 בינואר 2021) אתר "נשמה" שינויים במטה הארצי של המשטרה, דבר, 21 באוגוסט 1966 יחזקאל קרתי - ניצב , בנימין דגל - תת־ניצב, דבר, 9 במרץ 1978 ניצב יחזקאל קרתי ראש אגף החקירות במשטרה, דבר, 27 באפריל 1980 בטקס חגיגי שנערך בלשכת שר המשטרה חיים בר־לב, הועלה יגאל מרקוס לדרגת ניצב ומונה לתפקיד ראש אגף החקירות, במקום ניצב יחזקאל קרתי, חדשות, 1 בינואר 1986 רינו צרור, בג״ץ נגד 4 הבנקים הגדולים: תביעה במאה מיליון שקל, חדשות, 23 באוקטובר 1987
פיתול צוואר

פיתול צוואר (מוכר גם בשם הלועזי טורטיקוליס - Torticollis, הֶלחם של המילים הלטיניות tortus - פיתול, ו-collum - צוואר) הוא מנח אסימטרי של הצוואר. הפיתול יכול להתבטא בגוף כהטייה צידית של הצוואר והראש, כסיבוב הצוואר והראש, או כשילוב של השניים. שכיחות התופעה המדווחת במחקרים נעה בין 2% מהלידות לבין 0.3% מהלידות. קיימות למעלה מ-30 סיבות שונות לפיתול צווארי. חלקן נובעות מסיבות נוירולוגיות, חלקן גנטיות או סביבתיות. בהקשר לכך, קיימים שני סוגים עיקריים של פיתול צווארי - מולד (למשל בעקבות מנח מסוים ברחם או לחץ על הגולגולת במהלך הלידה) ונרכש (למשל בעקבות חבלת ראש במהלך הינקות). בנוסף הוא יכול להיות קבוע או מופיע לסירוגין. אבחון מדויק של סוג הפיתול הצווארי ומקורו תורם לבניית תוכנית טיפול מתאימה. חוסר התקדמות בטיפול לאורך זמן יכול להעיד על מקור שונה לבעיה מזו שאובחנה בתחילה. האבחון נערך על ידי אורתופד או נוירולוג ילדים. הטיפול הנפוץ לתופעה הוא פיזיותרפיה של הצוואר. ההורים מונחים לבצע תרגילים בהם הם מניעים את צוואר התינוק וראשו בעדינות לכיוון הצד שאינו "מועדף", למשל באמצעות גלגול הראש והפנייתו בשכיבה על הגב או הבטן, עידוד הפנייה ספונטנית של הראש לצד זה באמצעות גירויים וצעצועים המוצבים שם, עידוד שינה על הגב כך שהראש מונח בכל פעם בצד אחר ולא רק לפי ההטייה, ועוד. ממחקרים עולה כי ב-97% מהמקרים של טורטיקוליס מולד לא היה צורך בניתוח. במחקרים נמצא כי מומלץ טיפול מוקדם ככל האפשר בתופעה: כאשר הטיפול ניתן עד גיל 3 חודשים, ניכר שיפור של 100% בפיתול הצווארי. לעומת זאת, טיפול שניתן בגיל 3-6 חודשים - ב-25% מהמקרים נדרש ניתוח; טיפול בגיל 6-18 חודשים - ב-70% מהמקרים נדרש ניתוח; וטיפול מעל גיל 18 חודשים - ב-100% מהמקרים נדרש ניתוח. פיתול צוואר לא מטופל נוטה לגרום לאסימטריה תפקודית בגילאים מאוחרים יותר, ולעיתים מלווה בעיכוב התפתחותי וחולשת גב. מדיה וקבצים בנושא פיתול צוואר בוויקישיתוף טורטיקוליס בתינוקות ובילדים הקטנים, באתר העמותה הישראלית להתפתחות הילד ושיקומו יעל שחר שריד, מביטים הצידה: על תופעת ה"טורטיקוליס" והטיפול בה(הקישור אינו פעיל), באתר הורים וילדים דוד סבירסקי ונירה אטינגר, טורטיקוליס ותנוחת ראש פתולוגית בגיל הרך, Israeli Journal of Pediatrics - גיליון 78, יוני 2012 שירי קרטין‏, כשלתינוק שלכם נתפס הצוואר, באתר וואלה, 4 בנובמבר 2014 נעמה גוטמן- וייזר טורטיקוליס - מה זה בכלל? באתר על הספה. פיתול צוואר, באתר אנציקלופדיה בריטניקה (באנגלית) Clinical Determinants of the Outcome of Manual Stretching in the Treatment of Congenital Muscular Torticollis in Infants
דוד קראוזה

דוד קראוזה הוא ניצב בדימוס במשטרת ישראל. בשירותו במשטרת ישראל שימש קראוזה קצין אגף מבצעים של משטרת מחוז ירושלים, מפקד מרחב דן וסגן מפקד מחוז תל אביב. בשנת 2003 הועלה לדרגת ניצב ומונה לראש אגף קהילה ומשמר אזרחי. בשנת 2005 עבר לשמש ראש אגף יחידות המטה. בשנת 2006 הופקד על אגף תכנון וארגון ושירת בתפקיד עד פרישתו ב-2011.
M25

M25 (מ-Messier 25, או IC 4725) הוא צביר פתוח בקבוצת הכוכבים קשת הנמצא במרחק של כ-2,000 שנות אור ממערכת השמש ומכיל כ-85 כוכבים. זהו אחד מעצמי מסיה הבודדים שאינם נמצאים בקטלוג הכללי החדש (NGC). הצביר התגלה בשנת 1746 על ידי האסטרונום השווייצרי ז'אן-פיליפ דה שסו שתיאר אותו כעצם מעורפל. שארל מסיה גילה אותו מבלי לדעת על גילויו הקודם ב-20 ביוני 1764 וכלל אותו בשנת בקטלוג מסיה כ"צביר של כוכבים קטנים בסמוך ל-M23 ו-M24". ויליאם הרשל זיהה את הצביר בשנת 1783 וספר בו 70 כוכבים. מסיבה שאינה ידועה, לא כלל ג'ון הרשל את הצביר בקטלוג הכללי של ערפיליות וצבירי כוכבים ולכן הוא גם לא נכלל בקטלוג הכללי החדש ולא ניתן לו מספר NGC. לצביר דרגת בהירות נראית 4.6 וניתן לראותו ללא ציוד עזר בתנאי תצפית טובים. באמצעות משקפת איכותית ניתן להבחין בעשרות מכוכבי הצביר שהבהירים שבהם מדרגת בהירות 6. הצביר נמצא כ-4.6 מעלות מצפון-מזרח לכוכב μ (מו) בקשת וכ-3.6 מעלות ממזרח-דרום-מזרח ל-M24. קוטרו של הצביר כ-19 שנות אור ומרחקו ממערכת השמש הוא כ-2,000 שנות אור כך שגודלו הזוויתי הוא כ-32 דקות קשת - דומה לקוטרו של הירח המלא. הצביר מכיל מספר ענקים המלמדים שגילו גדול יחסית, כ-90 מיליוני שנים. אחד מהענקים שבצביר הוא U בקשת, שהוא משתנה קפאידי. הבהירות של כוכב זה משתנה בין דרגה 6.3 לדרגה 7.1 במחזוריות של 6 ימים ו-18 שעות. מכיוון שמרחקו של הצביר ידוע, מאפשר U בקשת לכייל את היחס בין זמן המחזור ובין הבהירות המוחלטת של המשתנים הקפאידיים. מקרה דומה נמצא בצביר הפתוח NGC 6087 שבקבוצת סרגל, שמכיל גם כן כוכב משתנה קפאידי - S בסרגל. מדיה וקבצים בנושא M25 בוויקישיתוף M25 בקטלוג מסיה באתר SEDS M25, בבסיס הנתונים SIMBAD לגרמי שמיים אסטרונומיים Collins Gem Guide, The Night Sky, p. 194
גבריאל עמיר

גבריאל (גבי) עמיר (קלפר) (28 ביוני 1934 – 4 במאי 2005) היה תת-אלוף בצה"ל, ניצב במשטרת ישראל ונציב בתי הסוהר. עמיר נולד בתל אביב למשפחת קלפר. בגיל צעיר עבר עם משפחתו לירושלים ולמד בחדר ובבית הספר "גאולה". במלחמת העצמאות נפצע מהתקפת הלגיון הערבי. השתתף בהכשרה בקיבוץ בית השיטה ובשנת 1951 התגייס לנח"ל. השתחרר משירותו הצבאי לאחר ששירת כמפקד מחלקה בחטיבה 5, אך חזר לשירות קבע שירת כקצין מבצעים בגדוד 52 ובתקופת מבצע קדש שירת כמפקד מחלקת חרמ"ש בחיל השריון ונפצע במבצע שומרון (פעולת התגמול בקלקיליה). בהמשך שירותו בחיל השריון יצא בשנת 1959 במשלחת לאנגליה וליווה את העברת טנק הצנטוריון לישראל. היה מדריך ראשי בבית הספר לשריון, קצין אג"ם של חטיבה 7 ומפקד קורס מפקדי טנקים. במלחמת ששת הימים פיקד על גדוד 82 ולקח חלק בקרבות בח'אן יונס, רפיח ורפידים. לאחר המלחמה מונה לסגן מפקד חטיבה 401, ובהמשך לקצין אג"ם של גייסות השריון. בשנים 1971–1972 היה מפקד חטיבה 7 ובשנים 1973–1974 היה מפקד בית הספר לשריון ומפקדה הראשון של חטיבה 460. במלחמת יום הכיפורים השתתפה החטיבה בפיקודו ברוב שלבי הלחימה בחזית הדרום. החטיבה הוכפפה לאוגדה 162 בפיקוד אברהם אדן והשתתפה במתקפת הנגד הכושלת של 8 באוקטובר. בהמשך הלחימה נטלה החטיבה חלק בצליחת תעלת סואץ ובכיתור הארמייה השלישית המצרית. לאחר המלחמה מונה למפקדה הראשון של אוגדה 880 ובמקביל לסגן מפקד גייסות השריון, היה ראש מחלקת מבצעים. את שירותו סיים בדרגת תת-אלוף. בשנת 1980 התגייס למשטרת ישראל ושימש עוזר ראש אג"מ בדרגת תת-ניצב. עמיר עמד בראש צוות הגיבוש של תוכנית הארגון הרב-שנתית במשטרה, שימש סגן מפקד המחוז הדרומי, ועם הקמתו מחדש של מחוז מרכז מונה למפקדו הראשון (1981–1985) והועלה לדרגת ניצב. בין השנים 1985–1988 פיקד על מחוז תל אביב, ולאחר מכן היה בתפקידו האחרון סגן המפקח הכללי של משטרת ישראל. בשנים 1991–1993 שירת כנציב בתי הסוהר. בשנת 1994 פיקד על משלחת המשטרה לכוח השלום הבינלאומי בהאיטי. היה פעיל ויו"ר ועדת הכספים בעמותת "יד לשריון". היה נשוי ואב לשלושה. גבריאל עמיר כמפקד מחוז מרכז באתר משטרת ישראל אורי דרומי, מעל לכל הוא היה טנקיסט: תא"ל (בדימוס) גבי עמיר, שריונר, ניצב במשטרה, נציב שב"ס, 2005--1934, באתר הארץ, 15 במאי 2005 גבריאל עמיר ז"ל בביטאון המשטרה גבי עמיר, באתר "50 שנה למלחמת יום הכיפורים" של ארכיון צה"ל ומערכת הביטחון עדות גבריאל עמיר בפני ועדת אגרנט, באתר ארכיון צה"ל ומערכת הביטחון עדות תא"ל גבריאל עמיר - מח"ט 460, בפני אוספי החומר בוועדת אגרנט, באתר המרכז למלחמת יום הכיפורים
מנג'ואולי

מנג'ואולי (בסינית: 满洲里; בפין-יין: Mǎnzhōulǐ; במונגולית: Манжуур) היא תת-נציבות עירונית, השייכת לנציבות העירונית חולונבוויר (אנ') בצפון-מזרח המחוז האוטונומי מונגוליה הפנימית שבצפון-מזרח הרפובליקה העממית של סין. העיר מהווה נקודת מעבר סחורות חשובה לרוסיה. דרך נקודת מעבר זו עוברות כ-60% מסך מעבר הסחורות היבשתי של סין אל מדינות אירופה. למנג'ואולי שלוש ערים תאומות: רוסיה צ'יטה, עבר הבאיקל, רוסיה רוסיה קרסנוקאמינסק, עבר הבאיקל, רוסיה רוסיה אולן-אודה, בוריאטיה, רוסיה מדיה וקבצים בנושא מנג'ואולי בוויקישיתוף China: Inner Mongolia (Prefectures, Cities, Districts and Counties) - Population Statistics, Charts and Map, www.citypopulation.de ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
מורה רוחני

האם התכוונתם ל... גורו – מורה רוחני בתת-היבשת ההודית או בתורה שמוצאה משם מורה רוחני (העידן החדש) מנטור – אדם המשמש כיועץ או מדריך
ברוס לה ברוס

ברוס לה ברוס (באנגלית: Bruce LaBruce, נולד בשם ג'סטין סטיוארט ב-3 בינואר 1964) הוא במאי קליפים, סופר, צלם מגזינים, ויוצר קולנוע קנדי. לה ברוס הוא ממובילי סצנת האינדי-קוויר שצמחה בשנות השמונים ומן הבולטים בה. הוא ידוע כמשלב תדיר בסרטיו ביקורת פוליטית וחברתית, ובכך שהם מכילים הומור עצמי ומצטיינים בצילום מסוגנן. לה ברוס נולד בשם ג'סטין סטיוארט וגדל בחווה בסאות'המפטון שבאונטריו קנדה. בשנות העשרה שלו עזב את חיי הכפר לטובת לימודי קולנוע בטורונטו, שם הוא מתגורר כיום, והחל בלימודי קולנוע מעשי. בזמן לימודיו בטורונטו התעוררו הנטיות הפוליטיות של לה ברוס, והוא התפרסם כעורך של פנזין קווירי-פאנקיסטי בשם "J.D.s". לאחר שנתיים עבר לאוניברסיטת ניו יורק והחל בלימודי תאוריה של הקולנוע ומחשבה מדינית וחברתית לתואר שני. מלבד פעילותו הקולנועית כותב ברוס ומצלם למספר רחב של מגזינים, בהם "Vice",‏ "Nerve",‏ ו-"BlackBook". בעבר היה לו טור קבוע במגזיני המוזיקה הקנדיים "Exclaim!" ו-"Toronto's eye weekly". בנוסף, היה במשך שנים רבות עורך וצלם במגזין "New York's Index". צילומיו התפרסמו במגזינים "Toronto Life", "National Post", ובהגרדיאן הבריטי. בנוסף הוא עסק בצילום סטילס ומביים קליפים מוזיקליים. נכון לשנת 2010, ביים לה ברוס שישה עשר סרטים, כתב תסריט עבור שלושה עשר, שיחק בשישה והפיק חמישה. לה ברוס מכונה "ג'ון ווטרס הקנדי", שכן עבודתו מתאפיינת בקיבוץ שלל דימויים ורעיונות הלקוחים מהתרבות הפופולרית, מסרטים קלאסיים, מספרי פילוסופיה, תרבות הטראש והקאמפ ומאירועים היסטוריים, ומשלבת לצדם אמירות פוליטיות רדיקליות וסצינות סקס בוטות. אף שסרטיו מסווגים לא פעם כפורנוגרפיה בגלל אקטים מיניים מפורשים המוצגים בהם, הדומיננטיות של המרכיבים האמנותיים והפוליטיים שלהם היא מאפיין בולט, ומרכיבים אלה מבדילים אותם ממרבית תוצריה של תעשיית הפורנו העולמית. בשנת 2007 התארח לה ברוס בפסטיבל הבינלאומי לקולנוע גאה בתל אביב, שם הוקרנו חמשת סרטיו הראשונים. הסרט "אימפריית הפטל" (The Raspberry Reich) זכה בשני פרסים בפסטיבל קולנוע המחתרת של ברלין. סרטו "Otto; or Up with Dead People" הוקרן בהצגת בכורה בפסטיבל סאנדנס 2008 ולאחר מכן בפסטיבל ברלין, וזכה בהם לשבחים. הסרט זכה בפרס הסרט הטוב ביותר של פסטיבל הקולנוע ההומו-לסבי הבינלאומי במילאנו בשנת 2008. The Reluctant Pornographer, Gutter Press, 1997, ISBN 978-1896356129 Ride Queer, Ride, 1997, Plug in Inc, ISBN 978-0921381129 מדיה וקבצים בנושא ברוס לה ברוס בוויקישיתוף ברוס לה ברוס, במסד הנתונים הקולנועיים IMDb (באנגלית) ברוס לה ברוס, באתר AllMovie (באנגלית) ברוס לה ברוס, במסד הנתונים הקולנועיים KinoPoisk (ברוסית) ברוס לה ברוס, באתר Discogs (באנגלית) ברוס לה ברוס - באתר glbtq.com ברוס לה ברוס - צילומים, באתר Christian Vagt ביקורת על הסרט No Skin Off My Ass" באתר הניו-יורק טיימס לירון סיני, ליל המתים הגאים, באתר ynet, 26 באוגוסט 2010 סהר שלו, על ג'רונטופיליה, פטיש מיני לקשישים, באתר הארץ, 20 באוקטובר 2014 נירית אנדרמן, הבמאי ברוס לה-ברוס יתארח בפסטיבל הקולנוע ההומו-לסבי, באתר הארץ, 2 במאי 2007 אלון הרשקוביץ, "זומבים נהנים יותר: אימה ופורנו על מסך אחד", NSN‏, 12/06/2010 Ana Finel Honigman, "Saatchi Online: Bruce LaBruce in Conversation", 15/06/2009 נירית אנדרמן, אבנר שפירא, מה שיותר כחול יותר אדום, באתר הארץ, 19 ביוני 2007 "הטרוסקסואליות כאופיום להמונים", gogay,‏ 9/5/2007 "הבמאי הקווירי ברוס לה-ברוס בסינמטק", 2 במאי 2007 Otto; or, Up with the Dead People - Box Office Mojo
פאנטליס קאפס

פאנטליס קאפס (ביוונית: Παντελής Καφές; נולד ב-24 ביוני 1978) הוא כדורגלן עבר יווני ששיחק בעמדת הקשר. קאפס התחיל את הקריירה המקצוענית שלו ככדורגלן בגיל 17 במועדון הכדורגל פונטי וריאס. ב-1998 הוחתם בקבוצה מהליגה הבכירה, פאוק סלוניקי. כבר באותה עונה כבש 7 שערים. הוא המשיך להרשים, והיה המסייע העיקרי בזכייה של קבוצתו בגביע היווני ב-2001. לאחר תקופה טובה מבחינתו בפאוק, עזב את הקבוצה לטובת קבוצת אולימפיאקוס, אחת הקבוצות המובילות ביוון. לאחר עונה שבה אולימפיאקוס סיימה במקום ה-2, קאפס הופיע לראשונה בליגת האלופות. קאפס הפך לאחד משחקני המפתח של הקבוצה ועזר לה לזכות בדאבל בעונה שלאחר מכן. ב-2006 קאפס שוחרר מאולימפיאקוס, ולאחר יומיים חתם בקבוצת א.א.ק. אתונה, בה קיבל את חולצה מספר 1. פאנטליס שיחק במדי הקבוצה עד שנת 2012, עת עבר לקבוצת וריה, העולה החדשה לליגה הבכירה ביוון, ובמדיה שיחק עונה אחת עד לפרישתו ממשחק פעיל. נבחרת יוון אליפות אירופה: 2004 פאוק סלוניקי הגביע היווני: 2001, 2003 אולימפיקוס אליפות ליגת העל היוונית: 2005, 2006, 2007 הגביע היווני: 2005, 2006 א.א.ק. אתונה הגביע היווני: 2011 פאנטליס קאפס, באתר Transfermarkt פאנטליס קאפס, באתר Fussballdaten.de (בגרמנית) פאנטליס קאפס, באתר Soccerway פאנטליס קאפס, באתר National Football Teams פאנטליס קאפס, באתר FootballDatabase.eu ערך זה הוא קצרמר בנושא כדורגלנים ובנושא יוונים. אתם מוזמנים לתרום לוויקיפדיה ולהרחיב אותו.
קוקוליתופורידים

קוקוליתופורידים או קוקוליטים (שם מדעי: Coccolithophore), הם יצורים חד-תאיים אאוקריוטיים, ספק פרוטיסטים, ספק פטריות וספק צמחים החיים כפלנקטון באוקיינוסים. שלדם כדורי ומכונה קוקוספירה, והוא בנוי מלוחות קלציט עגולים וזעירים. את הקלציט הם לוקחים ממי הים. במהלך חייהם משילים הקוקוליטים חלק מהלוחות, ששוקעים לקרקעית הים, ובונים צלחות חדשות. במותם שוקעים בעצמם לקרקעית הים. תהליך זה הוא חלק מהיווצרות סלעים גיריים ובייחוד קירטון. כמו כן, בנוי שלדם ממינרל יציב, עובדה שתורמת רבות למדעי הגאולוגיה והארכאולוגיה לתיארוך שכבות סלעים ומאובנים אחרים. תפוצתם הגבוהה במשקעים קירטוניים מאפשרת שיחזור סביבות ימיות וביוסטרטיגרפיה. בעיקר משמשים לסמני תנאי הסביבה ושרידי חומר אורגני שלהם נמצאו כסמנים מצוינים לטמפרטורה. פורמיניפרים (חוריריות) פלנקטון קוקוליתופורידים, באתר ITIS (באנגלית) קוקוליתופורידים, באתר NCBI (באנגלית) קוקוליתופורידים, באתר האנציקלופדיה של החיים (באנגלית) קוקוליתופורידים, באתר GBIF (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
הרכבת התחתית של דניפרו

הרכבת התחתית של דניפרו (באוקראינית: Дніпровський метрополітен - "דניפרובסקיי מטרופוליטן") היא מערכת הסעת המונים הפועלת בעיר דניפרו מאז שנת 1995. מערכת הרכבת תחתית בעיר נבנתה בין השנים 1982–1995, ונפתחה לתנועה ב-29 בדצמבר 1995. מאז לא נערכו עבודות להרחבת המערכת למרות תוכניות שהוכנו לשם כך. המערכת כוללת קו אחד תת-קרקעי באורך כולל של כ-7.1 ק"מ ולאורכו שש תחנות. כל התחנות למעט אחת נמצאות בעומק של 20 מטר לפחות. משך הנסיעה הכולל בקו הוא כ-14 דקות. ברוב שעות היום הרכבות נעות בתדירות של 10–16 דקות, ובשעות עומס התדירות עולה ל 4–7 דקות. ביממה נוסעים ברכבת כ-20 אלף איש בממוצע. מפת המערכת אחת מהתחנות במערכת רכבת עוצרת בתחנה במטרו מדיה וקבצים בנושא הרכבת התחתית של דניפרו בוויקישיתוף אתר האינטרנט הרשמי של הרכבת התחתית של דניפרו (באוקראינית) הרכבת התחתית של דניפרו(הקישור אינו פעיל) באתר urbanrail.net (באנגלית) באתר העירוני הרכבת התחתית של דניפרו, ברשת החברתית פייסבוק הרכבת התחתית של דניפרו, ביישום טלגרם
עמיחי שי

עמיחי שי (נולד ב-1952) הוא ניצב בדימוס במשטרת ישראל, בתפקידו האחרון כיהן כראש אגף משאבי אנוש. שי שירת בצה"ל בחיל השריון, לאחר שחרורו ב-1973, גויס לשב"כ וביצע תפקידי אבטחה ומבצעים. בהמשך עבד כמבקר פנים בבנק דיסקונט. ב-1984 התגייס למשטרה ובמהלך הקריירה ביצע שורה של תפקידים באגפים השונים, ביניהם ראש משרד חקירות, מפקד תחנת רחובות, מפקד תחנת כפר סבא, עוזר המפכ"ל ומפקד מרחב לכיש, ב-2002 מונה למפקד מרחב השרון בדרגת תת-ניצב. באוקטובר 2004 התמנה לראש היחידה הארצית לחקירת פשיעה חמורה ובינלאומית. ב-2007 קודם לדרגת ניצב ומונה לראש אגף משאבי אנוש. הוא סיים את שירותו במשטרה ב-2011. לאחר שחרורו הועסק כסמנכ"ל תפעול בחברה פרטית בתחום תחזוק מערכות בבניינים רבי קומות ובספטמבר 2012 מונה ליועץ לתפקידים מיוחדים במשרד מבקר המדינה, האחראי על המאבק בשחיתות. ב-2019 עם החלפת המבקר, סיים את תפקידו במשרד. שי בוגר תואר ראשון במדעי המדינה מאוניברסיטת תל אביב ותואר שני במדעי המדינה מאוניברסיטת חיפה, בוגר קורס פיקוד ומטה וקורס בכירים של המשטרה, נשוי, אב לשניים וסבא לשלושה נכדים. תומר אביטל, ניצב בדימוס עמיחי שי יילחם בשחיתות השלטונית, באתר כלכליסט, 12 בספטמבר 2012
From Afar

From Afar ("ממרחק") הוא אלבום האולפן הרביעי של להקת הפולק מטאל הפינית אנסיפרום, הראשון בו מנגנת הקלידנית אמי סילבנוינן. האלבום יצא בתשיעי בספטמבר 2009 בחברת ההקלטות Spinefarm Records. את האלבום הפיקו טרו קינונן (שהפיק גם בשביל נייטוויש), וג'יין ג'וטסניאמי. מידע על האלבום From Afar באתר MusicBrainz האלבום From Afar באתר Discogs האלבום From Afar באתר דיזר האלבום From Afar באתר Yandex.Music (ברוסית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
M26

M26 (מ-Messier 26, או NGC 6694) הוא צביר פתוח בקבוצת הכוכבים מגן הנמצא במרחק של כ-5,000 שנות אור ממערכת השמש ומכיל כ-90 כוכבים. הצביר התגלה ב-20 ביוני 1764 על ידי האסטרונום הצרפתי שארל מסיה, שזיהה אותו כצביר פתוח, אך ציין שכוכביו קשים לצפייה ובטלסקופ קטן הצביר נראה כערפילית. לצביר דרגת בהירות 8.0 וקשה להבחין בו גם באמצעות משקפת. נחוץ טלסקופ בינוני כדי להבחין בכוכבי הצביר, שהבהירים שבהם הם מדרגת בהירות נראית 11.9. הצביר נמצא פחות מ-50 דקות קשת ממזרח-דרום-מזרח לכוכב המשתנה δ במגן, כך שקל למדי לאתר אותו. קוטרו של M26 הוא כ-22 שנות אור ומרחקו ממערכת השמש הוא כ-5,000 שנות אור כך שגודלו הזוויתי הוא כ-15 דקות קשת. הצביר מכיל כ-90 כוכבים בצפיפות ממוצעת ולפי גיל כוכביו מעריכים שגילו של הצביר הוא כ-85 מיליוני שנים. בסמוך למרכז הצביר יש אזור דליל יחסית בכוכבים - תופעה נדירה בצבירים. ייתכן שהסיבה לכך היא ערפילית בליעה קטנה שמסתירה חלק מהאור של כוכבי מרכז הצביר וייתכן שפיזור הכוכבים בצביר הוא לא שיגרתי. מדיה וקבצים בנושא M26 בוויקישיתוף M26 בקטלוג מסיה באתר SEDS. M26, בבסיס הנתונים SIMBAD לגרמי שמיים אסטרונומיים
טום זאקי

טום זאקי (באנגלית: Tom Szaky, נולד ב-1982) הוא מייסד ומנכ"ל חברת טרהסייקל (Terracycle), המייצרת מוצרי צריכה העשויים פסולת ואף ארוזים בפסולת. טום זאקי נולד בבודפשט שבהונגריה ב-1982 והיגר עם משפחתו לקנדה ב-1987 . בגיל 14 החל לעסוק בעיצוב אתרי אינטרנט, מיזם שהתפתח לשלושה עובדים ומספר פרסי עיצוב קנדיים. בשנת 2001 החל זאקי ללמוד באוניברסיטת פרינסטון והקים את חברת טרהסייקל. לאחר שנה הוא נשר מהלימודים על מנת להתמקד בפיתוח החברה. התפישה העסקית של זאקי מחברת בין הידידותי לסביבה לרווחי, ככזאת החברה היא אחד מסיפורי ההצלחה של המגזר הרביעי. בין פריצות הדרך שנעשו במסגרת החברה ניתן למנות את מסחור הוורמיקומפוסט (קומפוסט תולעים) ששווק כדשן נוזלי בבקבוקי משקה משומשים תחת התווית "קקי של תולעים". המוצר הפך לאחד ממוצרי הדשן המובילים בנישה הירוקה; הפצה בכל הרשתות המובילות בצפון אמריקה, מתוך תפישה עסקית שמוצר ירוק צריך להמכר במחיר תחרותי ביחס למקבילות "הרגילות" ולבסס פלח שוק משמעותי; ויצירת מודל אחריות תאגידית ייחודי: איסוף אריזות הממומן על ידי היצרנים. בשנת 2009 יצא לאור ספרו "מהפכה בבקבוק" (Revolution in a bottle), המספר את סיפורה של חברת טרהסייקל. זאקי היה נשוי בעבר לפסנתרנית סויאן ליי (soyeon lee) וכיום הוא נשוי למעצבת התכשיטים הישראלית אביגיל אדם. אשר שכטר, הטייקון שחי בזבל, באתר הארץ, 2 בפברואר 2012 הרצאה על התפתחות המודל העסקי של טרהסייקל בכנס שימוש חוזר שנערך בישראל (באנגלית)